open-index/open-wikipedia-markdown huggingface dataset:
ჯორდან დევისი (კალათბურთელი)

**ჯორდან დიანჯელო დევისი** (; დ. 6 ივნისი, 1997, ლას-ვეგასი, ნევადა — ამერიკელი/აზერბაიჯანელი პროფესიონალი კალათბურთელი, რომელიც ამჟამად ბაქსი მანრესას სახელით ლიგა ACB-სა და კალათბურთის ჩემპიონთა ლიგაში (BCL) თამაშობს. იგი კოლეჯის კალათბურთს ჩრდილოეთ კოლორადოს უნივერსიტეტში თამაშობდა; აქ იგი „BIG SKY კონფერენციის“ 2019 წლის საუკეთესო მოთამაშედ დასახელდა.

## კარიერა კოლეჯში
ჩრდილოეთ ლავ-ვეგასში (ნევადაში) კანიონ სპრინგსის უმაღლესი სკოლის დასრულების შემდეგ, ჯორდან დევისი კოლეჯის კალათბურთის სათამაშოდ ჩრდილოეთ კოლორადოში ჩაირიცხა. თავის პირველ სეზონში საშუალოდ, 3.6 მოხსნასა და 2.1 შედეგიან გადაცემას აკეთებდა; ამ შედეგით იგი გუნდის სასტარტო შემადგენლობაში მოხვდა. შემდეგი ორი სეზონის განმავლობაში დევისი BIG SKY კონფერენციის მესამე გუნდში მოხვდა. 2018 წლის სეზონში დევისმა და მისმა გუნდმა ამავე წლის „CollegeInsider.com“-ის წინასასეზონო ტურნირი მოიგეს. ამ სეზონის შემდეგ, დევისმა აგენტის გარეშე საკუთარი თავი 2018 წლის NBA-ის დრაფტ კლასზე წარადგინა, თუმცა საბოლოოდ გადაიფიქრა და სათამაშოდ კვლავ ჩრდილოეთ კოლორადოში დაბრუნდა.

დევისმა 2019 წლის სეზონში რამდენიმე მნიშვნელოვან წარმატებას მიაღწია. მან სამხრეთ იუტას წინააღმდეგ ჩატარებულ მატჩში, კარიერის საუკეთესო მაჩვენებელის, 36 ქულის აღების შედეგად, საკოლეჯო კარიერაში 2000-იან (ქულებში) ნიშნულს მიაღწია. ამავე სეოზონში იგი გახდა გუნდის ყველა დროის საუკეთესო ბომბარდირი. სეზონში დევისმა საშუალოდ 23,4 ქულა, 4.7 მოხსნა და 4.7 შედეგიანი გადაცემა დააგროვა და კარიერა 2270 ქულით დაასრულა. წლის ბოლოს იგი „BIG SKY კონფერენციის“ პირველ გუნდში აირჩიეს, აგრეთვე დასახელდა ამავე ტურნირის წლის საუკეთესო მოთამაშედ.

## პროფესიონალური კარიერა
2019 წლის დრაფტ კლასზე არარჩევის შემდეგ, დევისი დენვერ ნაგეტსს შეუერთდა და გუნდთან ერთად 2019 წლის NBA-ის ზაფხულის ლიგაზე თამაშობდა. 2019 წლის 15 ივლისს მან კონტრაქტი ბაქსი მანრესასთან გააფორმა.

## საერთაშორისო კარიერა
2017 წელს, ჯორდან დევისს აზერბაიჯანის საკალათბურთო ეროვნული ნაკრების წარმომადგენლები შეხვდნენ; მათ 2017 წლის ფიბას 20-წლამდელთა ევროპის ჩემპიონატზე კომბო-გუარდი ჭირდებოდათ. მან აზერბაიჯანის პასპორტი აიღო და გუნდს ტურნირისთვის შეუერთდა. იგი B დივიზიონში თამაშობდა და საშუალოდ 26.8 ქულასა და 10.3 მოხსნას აგროვებდა.

## რესურსები ინტერნეტში
*Northern Colorado Bears bio
*FIBA profile
*College stats @ sports-reference.com  

## სქოლიო
კატეგორია:დაბადებული 6 ივნისი
კატეგორია:დაბადებული 1997
კატეგორია:ამერიკელი კალათბურთელები
კატეგორია:აზერბაიჯანელი კალათბურთელები
კატეგორია:ცოცხალი ადამიანები
ქურდამირი

**ქურდამირი** () — ქალაქი აზერბაიჯანში. წარმოადგენს ქურდამირის რაიონის ადმინისტრაციულ ცენტრს.

## გეოგრაფია
ოლქს ესაზღვრება აღსუს, გოქჩაის, უჯარის, იმიშლის, საბირაბადის, ჰაჯიყაბულისა და ზარდაბის რაიონები.
აქ კლიმატი თბილი და ნახევრადმშრალია. რელიეფი ძირითადად დაბლობიანია, რომელიც ზღვის დონიდან დაბლაა. აქ გავრცელებულია ძირითადად რუხი-ყავისფერი და ნაცრისფერი ნიადაგის ტიპები. გარეული ღორი, მგელი, მელა, ხოხობი, გერეული იხვები, ბატები და ა.შ. დამახასიათებელია რეგიონის ფაუნისათვის. ადამიანთა არასათანადო სამუშაოები რეგიონში იწვევს ნიადაგის ეროზიას.

## კლიმატი
რეგიონისთვის ძირითადად დამახასიათებელია მშრალი სუბტროპიკული კლიმატი. კლიმატის ამ სახეობას ახასიათებს  ზოგჯერ უკიდურესად ცხელი ტემპერატურა ზაფხულში, ხოლო ზამთრისთვის დამახასიათებელია თბილი ან გრილი ტემპერატურა. ნალექის რაოდენობა 430 მმ-იდან 185 მმ-მდე მერყეობს, ჰაერის ფარდობითი ტენიანობა ზაფხულში 50-60%-ია, ზამთრის თვეებში კი 75-80%. იანვრის საშუალო ტემპერატურაა 4,6 ° C-ია, ხოლო ივლისის  28 ° C. საშუალო წლიური ტემპერატურა 15,8 ° C-ს შეადგენს რეგიონში. ქურდამირში დაფიქსირებული ყველაზე მაღალი ტემპერატურა იყო 44 ° C (დაფიქსირდა 2000 წელს).

## ისტორია
ქურდამირის ოლქი დაარსდა 1930 წელს, როგორც არანის რეგიონის ეკონომიკური ცენტრი. 1963 წელს კოლხოზ-სოვოხოზის წარმოების დეპარტამენტის პარტიული კომიტეტების შექმნის გამო, აღსუსა და ქურდამირის რაიონები გაერთიანდა და იმავე წლის იანვარში შეიქმნა ქურდამირის პარტიული კომიტეტი. 1964 წელს, აზერბაიჯანის სსრ კომუნისტური პარტიის ცენტრალური კომიტეტის თანახმად, ახალი სისტემა გაუქმდა, აღდგა ძველი სტრუქტურა, განცალკევდა ქურდამირისა და აღსუს ოლქები და თითოეულმა რეგიონმა დაიწყო დამოუკიდებელად ფუნქციონირება. ინდუსტრიის წილი ქურდამირის ეკონომიკაში გაიზარდა 1883 წელს ბაქო-თბილისის სარკინიგზო ხაზის გაყვანის შემდეგ. ვინაიდან სარკინიგზო ხაზი გადიოდა ქურდამირის ტერიტორიაზე, ამან ხელი შეუწყო სოფლის მეურნეობის პროდუქციასა და  ტრანსპორტირებას, რამაც დადებითად იმოქმედა რაიონის განვითარებაზე. შედეგად, 1884 წელს ქურდამირის სოფლის მეურნეობის პროდუქტები უკვე იყიდებოდა რუსეთის ბაზრებზე. ყოველივე ზემოთქმულმა ფაქტორმა განაპირობა ქურდამირის ახალი ადმინისტრაციული ცენტრის შექმნა. XX საუკუნის დასაწყისში ქურდამირი უკვე იყო გოქჩაის რაიონის ადმინისტრაციული ცენტრი და მოიცავდა 67 სოფელს. 1920 წელს საბჭოთა ძალაუფლება დამყარდა რეგიონში, ისევე როგორც მთელ აზერბაიჯანში. ქურდემირმა უდიდესი როლი შეასრულა, საბჭოთა პერიოდში როგორც ეკონომიკურმა და კულტურულმა ცენტრმა.

## რესურსები ინტერნეტში
*

## სქოლიო
კატეგორია:არანის რეგიონის ქალაქები
კამრან აგაევი

**კამრან აგაევი** (; დ. 9 თებერვალი, 1986, შაბრანის რაიონი, საბჭოთა კავშირი) — აზერბაიჯანელი პროფესიონალი ფეხბურთელი. იგი ამჟამად თამაშობს აზერბაიჯანის საფეხბურთო პრემიერლიგის გუნდ კეშლასა და აზერბაიჯანის ეროვნულ საფეხბურთო ნაკრებში.

## საკლუბო კარიერა
### ადრეული წლები
აგაევმა ფეხბურის თამაში დაიწყო სკოლის წლებში, ადგილობრივ კლუბში სახელად „Bərəkət“. 15 წლის ასაკში იგი უკვე აზერბაიჯანის 17-წლამდელთა ეროვნულ ნაკრებში მოხვდა. ახალგაზრდულ გუნდში შთამბეჭდავი თამაშის შემდეგ, იგი კლუბ შაფას შეუერთდა, სადაც 2001 წელს ვაგიფ სადიგოვის მეთვალყურეობის ქვეშ პირველი თასი მოიპოვა. 2015 წლის 1 თებერვალს კლუბმა აგაევი გაათავისუფლა. მოგვიანებით მან ითამაშა თურქეთის კლუბ კაისერისპორში და კარსიაკაში, აგრეთვე აზერბაიჯანის ჩემპიონატის გუნდ ინტერ ბაქოში.

2016 წლის 12 სექტემბერს აგაევმა ხელი მოაწერა კონტრაქტს პრიმერა ლიგის გუნდ ბოავისტასთან; იგი ნახსენებ კლუბში 2017 წლის ივნისმდე რჩებოდა; მისი დებიუტი კლუბში 2016 წლის 25 სექტემბერს პორტოს წინააღმდეგ გამართულ შეხვედრაში შედგა. მისი პირველი პერიოდი კლუბში არასტაბილური იყო. მან სეზონში რამდენიმე ასაღები ბურთი გაუშვა, თუმცა საჭირო მომენტში გუნდისათვის მნიშვნელოვან დროს, ბურთს არ უშვებდა. აღსანიშნავია მისი და ბოავისტას გულშემატრივრების ურთიერთობა: ხშირად აგაევი მოედანზე რჩებოდა, რათა მხარდამჭერებისთვის მადლობა გადაეხადა.

2017 წლის 28 ივლისს აგააევმა ერთწლიანი კონტრაქტი გააფორმა ჩეხეთის ლიგის გუნდ მლადა ბოლესლავთან. მისი ახალ კლუბში დებიუტი 2017 წლის 27 აგვისტოს, ედენ არენაზე გამართულ მატში, სლავია პრაღას წინააღმდეგ შედგა.

2018 წლის 17 იანვარს კეშლამ გამოაცხადა, რომ აგაევთან 6-თვიანი კონტრაქტი გააფორმა.

### კარიერა ეროვნულ ნაკრებში
აგაევმა ნაკრების მაისურით 13-იდან 10-თერთმეტ მეტრიანი საჯარიმო დარტყმის მოგერიება შეძლო; ამით მისი რეპუტაცია, როგორც პენალტების შემჩერებელი, ძალიან გაძლიერდა.

## კარიერული სტატისტიკა
### საკლუბო
*2019 წლის 30 მარტამდე ნაჩვენები შედეგები*

### საერთაშორისო
*სტატისტიკა ასახავს 2018 წლის 10 სექტემბრამდე ჩატარებულ მატჩებს*.

## რესურსები ინტერნეტში
* 
* 
* Mladá Boleslav profile
* 
* 

## სქოლიო
კატეგორია:დაბადებული 9 თებერვალი
კატეგორია:დაბადებული 1986
კატეგორია:აზერბაიჯანელი ფეხბურთელები
კატეგორია:ცოცხალი ადამიანები
აშაღი-ბრადი

**აშაღი-ბრადი** () — სოფელი აზერბაიჯანში, ლენქორანის რეგიონის ლერიქის რაიონში. 

## რესურსები ინტერნეტში
* 

კატეგორია:ლერიქის რაიონის სოფლები
ლომჭაბუკი

250პქ|მინი|მარჯვნივ|„ლომჭაბუკი“
**„ლომჭაბუკი“**, ოფიციალურად **„გამარჯვების“ მემორიალი** — ქანდაკება ქალაქ გორში. არქიტექტორი — ვახტანგ დავითაია, მოქანდაკე — ელგუჯა ამაშუკელი. გაიხსნა 1979 წლის 26 მაისს

თავდაპირველად მისი კვერცხლბეკი კირქვის ნაცრისფერი ფილებით იყო გაფორმებული, 2018 წელს დაწყებული სკვერის სარეაბილიტაციო სამუშაოების შედეგად იგი ბაზალტის ახალი ფილებით მოპირკეთდა.

## სქოლიო 
კატეგორია:გორის ძეგლები
შარურის რაიონი

**შარურის რაიონი** () — აზერბაიჯანის ერთ-ერთი რაიონი, რომელიც შეიქმნა 1930 წლის 8 აგვისტოს. ჩრდილოეთით და ჩრდილო-აღმოსავლეთით ესაზღვრება სომხეთი, ხოლო სამხრეთით და სამხრეთ-დასავლეთით ირანი. მისი ტერიტორია 872,26 კვადრატულ კილომეტრს შეადგენს. რაიონში არის 1 ქალაქი და 65 სოფელი. მისი ადმინისტრაციული ცენტრი არის ქალაქი შარური. ქალაქის მოსახლეობა 96 000 ადამიანს შეადგენს.

## დემოგრაფია
სახელმწიფო სტატისტიკის კომიტეტის მონაცემებით, 2018 წლის მდგომარეობით, მოსახლეობა 115 600 ადამიანს შეადგენდა, რაც 2000 წელთან შედარებით 3 500 ადამიანით ზრდაა (დაახლოებით 3 პროცენტით). 2000 წელს მოსახლეობის რაოდენობა 112 100-ს შეადგენდა. მთლიანი მოსახლეობიდან 57 400 მამაკაცია, ხოლო 58 200 კი ქალი. მოსახლეობის 27 პროცენტზე მეტს (დაახლოებით 31 500 ადამიანს) შეადგენენ 14–29 წლების ფარგლებში მყოფი მოზარდები და ახალგაზრდები.

## ისტორია
ეს ტერიტორია ეკუთვნოდა მიდიას, მოგვიანებით კი აქემენიანთა იმპერიას (სომხეთის სატრაპია) ძვ. წ. 550 წლიდან 330 წლამდე. შემდეგ კი ეს ტერიტორია ალექსანდრე მაკედონელმა დაიპყრო (ძვ. წ. 336–323 წლები).

უძველესი დროიდან, შარურის რაიონი იყო სომხეთის სამეფოს აირარატის პროვინციის შემადგენლობაში.   მეხუთე საუკუნემდე რაიონის მიწები ეკუთვნოდათ სომეხ მეფეებს. VI საუკუნეში ამ ტერიტორიების ანექსია მოახდინა კავკასიის ალბანეთმა. როდესაც მეფე სმბატ I ბაგრატუნმა აიღო რაიონი რომელიც არაბებს ეკავათ, ამის შემდეგ მან ეს მიწები სომეხთა მთავრებს გადასცა.
რაიონი ასევე დაიპყრეს თურქულმა ტომებმა, შემდგომ საუკუნეებში კი მონღოლებმა.

შარურის შეადგენდა ნახიჩევანის სახანოს ტერიტორიის ნაწილს. თურქმენჩაის ზავის დადების შემდგომ ირანმა 1828 წელს ეს ტერიტორია რუსეთს დაუთმო. რუსეთის იმპერიაში იგი სომხეთის ოლქის ნაწილს შეადგენდა. 

## ისტორიული და არქეოლოგიური ძეგლები
შარური ნახიჩევანის ავტონომიური რესპუბლიკის ერთ-ერთი ყველაზე ძველი და უდიდესი დასახლებაა. შარური ხელსაყრელმა გეოგრაფიულმა მდებარეობამ, შექმნა პირობები, რამაც გამოიწვია ამ ტერიტორიაზე ადამიანთა დასახლება ჯერ კიდევ უძველესი დროიდან. ჩატარებულმა გამოკვლევებმა აჩვენა, რომ ადამიანები აქ დასახლდნენ გვიანი გამყინვარების პერიოდში. შარური ტერიტორია თავისი ნაყოფიერი ნიადაგებით ხელსაყრელი იყო მცენარეებით მოსაყვანად. 1980-1990 წლების გამოკვლევების შედეგად, აღმოჩენილი იქნა ქვის ხანის გამოქვაბულის ნაშთები, მათ შორის აღმოაჩინეს ქვისგან, ხისა და ბრინჯაოსგან დამზადებული მრავალი ინსტრუმენტი. შუა ბრინჯაოს ხანის ძეგლები ნაპოვნია მდინარე არაქსის მიდაოებში.

## რესურსები ინტერნეტში
* На сайте Azerbaijan 
* на сайте Нахчыван 
* Naxçıvan Muxtar Respublikasının inzibati ərazi bölgüsündə qismən dəyişikliklər edilməsi haqqında Azərbaycan Respublikası Ali Sovetinin Qərarı 
* http://www.mcdmerkez.org/ts_general/azl/belediye/b-2.htm 

## სქოლიო
კატეგორია:აზერბაიჯანის რაიონები
ერეკლეს აბანო

250პქ|მინი|მარჯვნივ|ერეკლეს აბანო
**ერეკლეს აბანო** — სპარსული სტილის აბანო გორში, საქართველოს კულტურული მემკვიდრეობის ძეგლი. სტატუსი მიენიჭა 2015 წლის 9 დეკემბერს საქართველოს კულტურული მემკვიდრეობის დაცვის ეროვნული სააგენტოს გენერალური დირექტორის მიერ.

მდებარეობს რუსთაველის ქუჩაზე (№43). აგებულია გვიან ფეოდალურ ხანაში; მის მშენებლობას ზოგიერთი ისტორიის მკვლევარი როსტომ მეფის მეფობის პერიოდს (1632–1658), ზოგი კი XIX საუკუნის დასაწყის უკავშირებს. აბანო გეგმით სწორკუთხაა, ზომებით 22x12,2 მ, ნაშენია ნატეხი ქვით და ძველი აგურით. კედლების კუთხეები, შეისრული თაღები, ნახევარსფერული გუმბათები და სასინათლო ხვრელები აგურითაა ნაწყობი. შესასვლელი აქვს აღმოსავლეთ და სამხრეთი მხრიდან. შედგება ორი სათავსოსაგან. მათ შორის ამოყვანილია დაბალი გადამღობი კედელი, რაშიც გაჭრილია ორი თაღოვანი და ერთი სწორკუთხა ხვრელი. ასეთივე ხვრელები აღმოსავლეთ სათავსოს კედელშიცაა. სათავსოები გადახურულია შეისრულ თაღებზე დაყრდნობილი გუმბათებით, რაშიც გაჭრილია წრიული ხვრელები.

2017 წელს გორის მუნიციპალიტეტის მერიის მიერ აბანოს ჩაუტარდა სარეაბილიტაციო სამუშაოები.

## სქოლიო 
კატეგორია:გორის არქიტექტურა
ტირაჟი

[250px|მინი|მარჯვნივ|ტირაჟის აღმნიშვნელი წარწერა [ქართული საბჭოთა ენციკლოპედია|ქართული საბჭოთა ენციკლოპედიის მე-8 ტომიდან]]
**ტირაჟი** () — ერთი დასახელების ბეჭდური გამოცემის ეგზემპლართა რაოდენობა. ზოგ ქვეყანაში პერიოდული გამოცემების (ჟურნალები, გაზეთები და სხვ.) ტირაჟი გამომცემლობის მიერ განისაზღვრება გამომწერთა რიცხვით; წიგნების, ბროშურების და მისთანათა ტირაჟი დგინდება გამომცემლობის და წიგნით მოვაჭრე ორგანიზაციების მიერ ერთობლივად (გეგმიურ საფუძველზე მკითხველის მოთხოვნის შესწავლის შემდეგ). ზოგ ქვეყანაში კი (მაგ., დასავლეთის ქვეყნები) ტირაჟს პირადად გამომცემელი ადგენს წიგნის ბაზარზე არსებული მდგომარეობიდან და მოსალოდნელი მოგებიდან გამომდინარე (როგორც წესი, ტირაჟი არ ეთითება). ჩვეულებრივ განარჩევენ მცირე (15 ათას ეგზემპლარამდე), საშუალო (100 ათას ეგზემპლარამდე) და მასობრივ ტირაჟებს (100 ათას ეგზემპლარზე მეტი). მასობრივი ტირაჟი პოლიგრაფიული სამუშაოების დიდი მოცულობის გამო იბეჭდება ნაწილებად. რომელიმე სახის ლიტერატურის გამოსვლისას ტირაჟი გავლენას ახდენს საავტორო ჰონორარის სიდიდეზე. ჩვეულებრივ გამოცემის ტირაჟი მიუთითებს გამოსასვლელ ცოდნაზე, ანუ რა დონის ინფორმაცია იქნება მოცემული ამ გამოცემაში.

## ლიტერატურა
*Тираж — Большая Советская Энциклопедия

კატეგორია:პოლიგრაფია
ბაბაქიუჯა (ლერიქი)

**ბაბაქიუჯა** () — სოფელი აზერბაიჯანში, ლენქორანის რეგიონის ლერიქის რაიონში. მოსახლეობის რაოდენობა — 378 კაცი.

## რესურსები ინტერნეტში
* 

კატეგორია:ლერიქის რაიონის სოფლები
Pocket Dream Console

**Pocket Dream Console** — მეექვსე თაობის პორტატიული ვიდეო თამაშების კონსოლი, შექმნილი კომპანია Conny Technology-ის მიერ 2005 წელს. კონსოლი იაპონიაში გამოსცა კომპანია Takara Tomy-მ 2006 წლის 3 აგვისტოს. ხელმისაწვდომი იყო რამდენიმე ფერში. გერმანიაში გამოდიოდა „MGT Pocket Star LCD — Spielkonsole 30in1“-ის სახელწოდების ქვეშ.

მასში ჩაშენებული იყო 100 ერთეული თამაში, რომელთა უმეტესობა წარმოადგენდა პოპულარული თამაშების კლონებს, მათ შორის — „Loderunner“, „Arkanoid“, „Puzzloop“, „Sokoban“, „Bomberman“ და „Nintendogs“. სისტემას შეეძლო 15 საათიან რეჟიმში მუშაობა 3 AAA ბატარეის მეშვეობით.

## სქოლიო
კატეგორია:2006 წელს წარმოდგენილი პროდუქტები
კატეგორია:სახლის ვიდეო თამაშების კონსოლები
კატეგორია:2000-იანების სათამაშოები
კატეგორია:2006 წელი ვიდეო თამაშებში
ფარშავანგი (რომანი)

**„ფარშავანგი (ვითომ ისტორიული ამბავი)“** — აკა მორჩილაძის რომანი, გამოცემული 2019 წელს ბაკურ სულაკაურის გამომცემლობის მიერ.

წიგნში მოთხრობილია საქართველოში სტამბის შემოტანისა და წიგნის ბეჭდვის შემოღების ალტერნატიული ისტორია. სიუჟეტის მიხედვით, საქართველოში შემოაქვთ სტამბა, რომელიც შემდგომში უკვალოდ ქრება. რომანში ფიგურირებენ ისტორიული და გამოგონილი პრესონაჟები — მეფეები, დედოფლები, ეპისკოპოსები, თავადები, პოეტები და მოგზაურები, აგრეთვე ქართული ზღაპრების გმირები.

## რესურსები ინტერნეტში 
*„ფარშავანგი (ვითომ ისტორიული ამბავი)“ — ბაკურ სულაკაურის გამომცემლობა

კატეგორია:აკა მორჩილაძის ნაწარმოებები
კატეგორია:ქართული რომანები
Coleco Sonic

**Coleco Sonic** — პორტატიული ვიდეო თამაშების კონსოლი, შექმნილი კომპანია Coleco Holdings-ის მიერ 2006 წელს. კანადასა და გაერთიანებულ სამეფოში კონსოლი გამოდიოდა **PlayPal**-ის სახელწოდების ქვეშ, ევროპაში — **Pocket Gear**. მასში ჩაშენებული იყო  კომპანია Sega-ს Master System-ის და Game Gear-ის 20 თამაში. თითოეული თამაშის გაშვება შესაძლებელი იყო კონსოლის ინტეგრირებული 2.4 TFT LCD ეკრანის ან სტანდარტული ტელევიზორის საშუალებით. კონსოლს სახელი დაერქვა Sega-ს თილისმის „ზღარბი სონიკის“ () პატივსაცემად. სისტემას თან ახლდა კვების ადაპტერი, თუმცა ფუნქციონირება შეეძლო 3 ცალი AAA ბატარეის მეშვეობით.

## თამაშები
*„Alex Kidd in High-Tech World“
*„Alex Kidd in Miracle World“
*„Altered Beast“
*„Assault City“
*„Astro Warrior“
*„Aztec Adventure“
*„Bomber Raid“
*„Columns“
*„Ecco: The Tides of Time“
*„Fantasy Zone“
*„Fantasy Zone: The Maze“
*„Global Defense“
*„Kung Fu Kid“
*„The Ninja“
*„Penguin Land“
*„Quartet“
*„Snail Maze“
*„Sonic Drift 2“
*„Sonic Triple Trouble“
*„Super Columns“

## რესურსები ინტერნეტში
* Coleco Sonic — Info.sonicretro.org
* Coleco Sonic — Techcrunch.com

## სქოლიო
კატეგორია:2006 წელს წარმოდგენილი პროდუქტები
კატეგორია:პორტატიული ვიდეო თამაშების კონსოლები
კატეგორია:2000-იანების სათამაშოები
კატეგორია:2006 წელი ვიდეო თამაშებში
დანგიაბანდი

**დანგიაბანდი** () — სოფელი აზერბაიჯანში, ლენქორანის რეგიონის ლერიქის რაიონში. 

## რესურსები ინტერნეტში
* 

კატეგორია:ლერიქის რაიონის სოფლები
ფრანსუა I ლოთარინგიელი

**ფრანსუა I ლოთარინგიელი** (; დ. 23 აგვისტო, 1517 — გ.  12 ივნისი, 1545) — ლოთარინგიის ჰერცოგი 1544-1545 წლებში. ჰერცოგ ანტუან I-ისა და რენე დე ბურბონ-მონპესიერის ვაჟი. 

## ბიოგრაფია 
ფრანსუა დაიბადა 1517 წლის 23 აგვისტოს ნანსში. იგი იყო ლოთარინგიის ჰერცოგ ანტუანისა და მისი მეუღლის, რენე დე ბურბონ-მონპესიერის უფროსი ვაჟი. როგორც ლოთარინგიის ტახტის მემკვიდრე, იგი ბრწყინვალე განათლებას იღებდა და მისი ღრმა ბავშვობიდანვე მიმდინარეობდა საქორწინო მოლაპარაკებები უცხო სახელმწიფოთა სამეფო კარებთან. 1530 წელს იგი დანიშნეს იულიხ-კლევ-ბერგის ჰერცოგის ასულ ანა კლეველზე, რომელთან ნიშნობაც 1540 წელს ჩაიშალა, რადგან იგი ინგლისის მეფე ჰენრი VIII-ს მისთხოვდა მეოთხე ცოლად, თუმცა ქორწინება ექვს თვეში ანულირებით დასრულდა. 

1541 წლის 10 ივლისს, ბრიუსელში ფრანსუა დაქორწინდა კრისტინა დანიელზე, რომელიც იყო დანიის, ნორვეგიისა და შვედეთის მეფე კრისტიან II-ისა და დედოფალ იზაბელა ავსტრიელის უფროსი ასული, მილანის ჰერცოგ ფრანჩესკო II სფორცას ქვრივი და საღვთო რომისა და ესპანეთის მეფე კარლ V-ის დისწული. აღსანიშნავია, რომ გარკვეული პერიოდის მანძილზე კრისტინაც განიხილებოდა ჰენრი VIII-ის საცოლედ, მაგრამ მან ქორწინებაზე უარი განაცხადა. კრისტინასა და ფრანსუას ხანმოკლე ქორწინებაში სულ სამი შვილი შეეძინათ. 

1544 წლის 14 ივნისს, მამის გარდაცვალების შემდეგ ფრანსუა I ლოთარინგიის ჰერცოგი გახდა, თუმცა მხოლოდ ცოტა ხნით. მისი ტახტზე ასვლისთანავე, ლოთარინგია ფრანგებსა და გერმანელებს შორის საბრძოლველ პოლიგონად გადაიქცა, რამაც იგი მეტად რთულ ვითარებაში ჩააყენა. 1545 წლის 12 ივნისს, 27 წლის ფრანსუა I სრულიად მოულოდნელად გარდაიცვალა ვოგეზში. ტახტზე მისი ორი წლის ვაჟი, შარლ III ავიდა, რომლის ნაცვლადაც ქვეყანას კრისტინა დანიელი მართავდა, როგორც რეგენტი. 

## შვილები 
ფრანსუას შვილები მხოლოდ თავის ცოლთან, კრისტინა დანიელთან ჰყავდა:

## ლიტერატურა 
* Henry Bogdan, , Perrin, 2005 [détail des éditions] ()

კატეგორია:დაბადებული 23 აგვისტო
კატეგორია:დაბადებული 1517
კატეგორია:გარდაცვლილი 12 ივნისი
კატეგორია:გარდაცვლილი 1545
კატეგორია:ლოთარინგიის ჰერცოგები
კატეგორია:XVI საუკუნის ევროპის მონარქები
ოლეგ არშბა

**ოლეგ ნურის ძე არშბა** (; დ. 1964) — აფხაზი პოლიტიკოსი. 2019 წლის აფხაზეთის ე. წ. საპრეზიდენტო არჩევნების დროს იყო პრეზიდენტობის კანდიდატი, პირველ ტურში მიიღო 18 668 ხმა (22,56%).

## ბიოგრაფია
დაიბადა 1964 წელს. 1981 წელს დაამთავრა სკოლა ტყვარჩელში. 1988 წელს დაამთავრა აფხაზეთის სახელმწიფო უნივერსიტეტის ფილოლოგიის ფაკულტეტი.

## რესურსები ინტერნეტში
* ინტერვიუ ოლეგ არშბასთან

კატეგორია:დაბადებული 1964
კატეგორია:აფხაზი პოლიტიკოსები
ოლეგ
Game Wave Family Entertainment System

**Game Wave Family Entertainment System**, შემოკლებით **Game Wave** — ჰიბრიდული მოწყობილობა, რომელიც თავის თავში აერთიანებს DVD-დამკვრელს და მეშვიდე თაობის სახლის ვიდეო თამაშების კონსოლს. მოწყობილობა შეიმუშავა კომპანია ZAPiT Games-მა. გამოვიდა 2005 წლის ოქტომბერში კანადაში.  მისი ფასი აშშ-ში შეადგენდა 99 აშშ დოლარს. 

კონსოლს კომპლექტში მოჰყვებოდა ოთხი თამაში, ოთხი დსიტანციური მართვის პულტი, (რომელსაც გააჩნდა კონტროლერის დანიშნულება) და RCA და S-Video კაბელები.

Game Wave-ის სათამაშო ბიბლიოთეკა მეტად მწირია. საერთო ჯამში, მასზე ხელმისაწვდომი იყო მხოლოდ და მხოლოდ 13 ერთეული თამაში, რომელთა უმეტესობა თავსატეხი ჟანრისაა. 2008 წლის მონაცემებით გაყიდულია კონსოლის დაახლოებით 70,000 ეგზემპლარი. Game Wave-ის წარმოება შეწყდა 2009 წელს.

## რესურსები ინტერნეტში
*  (დაარქივებული Wayback Machine-ის მიერ)
* Game Wave — Computing History
* Game Wave — Embedded.com
* Game Wave — Giant Bomb

## სქოლიო
კატეგორია:მეშვიდე თაობის ვიდეო თამაშების კონსოლები
კატეგორია:სახლის ვიდეო თამაშების კონსოლები
კატეგორია:2000-იანების სათამაშოები
კატეგორია:2005 წელს წარმოდგენილი პროდუქტები
კატეგორია:2005 წელი ვიდეო თამაშებში
ალი ასადოვი

**ალი ჰიდაიეთის ძე ასადოვი** (; დ. 30 ნოემბერი, 1956) — აზერბაიჯანელი პოლიტიკოსი. აზერბაიჯანის პრემიერ-მინისტრი 2019 წლის 8 ოქტომბრიდან.

## ცხოვრება
დაიბადა ნახჩევანის ასსრ-ში, 1956 წლის 30 ნოემბერს. 1974 წელს დაამთავრა ბაქოს საშუალო სკოლა № 134, ჩააბარა მოსკოვის სახალხო მეურნეობის ინსტიტუტში, რომელიც დაამთავრა 1978 წელს. 1978—1980 წწ. იმყოფებოდა სავალდებულო სამხედრო სამსახურში.

## კარიერა
კარიერა დაიწყო 1978 წელს. 1978-1980 წლებში მოიხადა სავალდებულო სამხედრო სამსახური. 1980 წელს აზერბაიჯანის სსრ მეცნიერაბათა აკადემიის ეკონომიკის ინსტიტუტში მთავარ ლაბორანტად დაიწყო მუშაობა. 1989—1995 წლებში იყო დოცენტი და ბაქოს სოციალური მართვისა და პოლიტოლოგიის ინსტიტუტის კათედრის გამგე. 1995-2000 წლებში იყო აზერბაიჯანის მილი მეჯლისის წევრი. 1998 წლის 17 აპრილს დაინიშნა აზერბაიჯანის რესპუბლიკის პრეზიდენტის დამხმარედ ეკონომიკურ საკითხებში, 2012 წელს დაინიშნა პრეზიდენტის მრჩევლად ეკონომიკურ საკითხებში და გახდა პრეზიდენტის ადმინისტრაციის უფროსის მოადგილე. 2019 წელს წარდგენილი იქნა პრემიერ-მინისტრად. დამტკიცებული იქნა ხმათა უმრავლესობით 105 ხმა 0 ხმის წინააღმდეგ. მიღბული აქვს ორი ორდენი „სამშობლოს სამსახურისათვის“. 1989-1995 წლებში იყო ბაქოს სოციალური მენეჯმენტისა და პოლიტოლოგიის უნივერსიტეტის ასოცირებული პროფესორი.

2019 წლის 8 ოქტომბერს აზერბაიჯანის რესპუბლიკის ეროვნული კრების პლენარულ სხდომაზე დაისვა საკითხი ალი ასადოვის აზერბაიჯანის რესპუბლიკის პრემიერ-მინისტრის თანამდებობაზე დანიშვნის შესახებ. საკითხი მიღებულ იქნა კენჭისყრის საფუძველზე.

## ორდენები 
2012 წლის ივნისში დაჯილდოვდა მეორე ხარისხის ორდენით „სამშობლოს წინაშე სამსახურისათვის“, ხოლო 2016 წლის 30 ნოემბერს — პირველი ხარისხის ამავე ორდენით.

## სქოლიო
კატეგორია:დაბადებული 30 ნოემბერი
კატეგორია:დაბადებული 1956
კატეგორია:აზერბაიჯანის პრემიერ-მინისტრები
კატეგორია:აზერბაიჯანელი პოლიტიკოსები
კატეგორია:აზერბაიჯანელი ეკონომისტები
კატეგორია:ცოცხალი ადამიანები
კატეგორია:ბაქოში დაბადებულები
პაოლო იაშვილის ქუჩა

**პაოლო იაშვილის ქუჩა** — ქუჩა მთაწმინდის რაიონში (სოლოლაკი). პეტრე ჩაიკოვსკის ქუჩიდან  ლადო ასათიანის ქუჩამდე. წარმოიქმნა XIX საუკუნის I ნახევარში. 1835–1850 წლებში ინტენსიურად განაშენიანდა ძირითადად 2–3 სართულიანი საცხოვრებელი სახლებით. 

ადრე ერქვა გენერალ ნიკოლოზ  რტიშჩევის სახელი. ასევეა დატანილი თბილისის 1867 წლის გეგმაზე. 1922 წელს იოსებ ჯუღაშვილის სახელი დაერქვა. თბილისის 1934 წლის გეგმაზე დატანილია როგორც პროკოფი  ჯაფარიძის ქუჩა.  1990 წელს პაოლო იაშვილის სახელი ეწოდა (იგი ამ ქუჩაზე ცფხოვრობდა). ქუჩაზეა დიმიტრის უზნაძის სახელობის ფსიქოლოგიის ინსტიტუტი. შემონახულია XIX საუკუნის საცხოვრებელი სახლები.

## ლიტერატურა
იაშვილი
დიჯო

**დიჯო** () — სოფელი აზერბაიჯანში, ლენქორანის რეგიონის ლერიქის რაიონში. მოსახლეობის რაოდენობა — 162 კაცი.

## სქოლიო 
კატეგორია:ლერიქის რაიონის სოფლები
ჰაჯიყაბულის რაიონი

**ჰაჯიყაბულის რაიონი** () — აზერბაიჯანის ერთ-ერთი რაიონი, რომელიც შეიქმნა  1990 წელს რესპუბლიკის უმაღლესი საბჭოს გადაწყვეტილებით. ჰაჯიყაბულის რაიონს ესაზღვრება ქალაქი შირვანი და ასევე აფშერონის, გობუსტანის, შემახის, აღსუს, ქურდამირის, საბირაბადის და სალიანის რაიონები

## ისტორია
აბრეშუმის გზაზე მდებარე ჰაჯიყაბულის რაიონი, სხვადასხვა დროს დაპყრობილი იყო არაბთა, სელჩუკთა და სხვა სახელმწიფოების მიერ. ქვეყნის სახანოებად დაყოფის შემდგომ ეს რაიონი შედიოდა შამახის სახანოს შემადგენლობაში. ჩრდილოეთ აზერბაიჯანის რუსეთის სამეფოსთან შეერთების შემდეგ,  იგი შედიოდა კასპიის პროვინციის შემადგენლობაში რომელიც დაარსდა 1830 წელს. 1841 წელს კასპიის პროვინციის გაუქმების შემდეგ, რაიონი შედიოდა შამახის გუბერნიის შემადგენლობაში. 1859 წელს შამახის დამანგრეველი მიწისძვრის შემდეგ, გუბერნიის დედაქალაქად დედაქალაქი ბაქო გამოცხადდა. მის დღევანდელ ადმინისტრაციულ ცენტრ ჰაჯიყაბულს ქალაქის სტატუსი მიენიჭა 1938 წლის 29 ნოემბერს. 

## ეკონომიკა
რეგიონში გადის ბაქო-თბილისის სარკინიგზო მაგისტრალი და აბრეშუმის გზის 82 კილომეტრი. ჰაჯიყაბულში ფუნქციონირებს 35-ზე მეტი სახელმწიფო და კერძო დაწესებულება. ამ დაწესებულებებიდან ყველაზე დიდია მდინარე მტკვრის წყალსადენების ექსპლუატაციის განყოფილებაა. იგი გაიხსნა 1971 წელს და უზრუნველყოფს მიმდებარე ტერიტორიებსა და ქვეყნის დედაქალაქს სასმელი წყლით. გაზსადენის წარმოების დეპარტამენტი და „Kalmaz“-ის მიწისქვეშა გაზსაცავი აკმაყოფილებს რესპუბლიკის ბუნებრივი გაზის მოთხოვნას. რაიონში მოქმედებს რკინიგზაც. მეფრინველეობის მეურნეობები სახელწოდებით „Adishirin“ და „Pirsaat“ ჰაჯიყაბულისა და მიმდებარე რაიონების კვერცხის მოთხოვნილებას აკმაყოფილებს. ორივე მეურნეობა მოქმედებს დამოუკიდებლობის მოპოვების პერიოდიდან. მიუხედავად იმისა, რომ რაიონის ეკონომიკა სოფლის მეურნეობაზეა დამოკიდებული, ცოტა ხნის წინ ჰაჯიყაბულში ექსპლუატაციაში შევიდა საავტომობილო ქარხანა,  რუსული „Russian Gas Group“-სა და „Azermash OJSC“-ს თანამშრომლობის ფარგლებში. გარდა ამისა, 2017 წელს დათარიღებული აზერბაიჯანის რესპუბლიკის პრეზიდენტის ბრძანებით, ჰაჯიყაბულში შეიქმნება სამრეწველო რეგიონი, რომელიც განიხილება და რეგულირდება აზერბაიჯანის საინვესტიციო კომპანიის „OJSC“ -ის მიერ.

## დემოგრაფია
სახელმწიფოს სტატისტიკური კომიტეტის თანახმად, მოსახლეობის რიცხვი 2018 წლის დასაწყისში 74,7 ათას ადამიანს შეადგენდა. მათგან 37,4 ათასი ცხოვრობს ქალაქებში, ხოლო 37,3 ათასი ადამიანი კი სოფლებში.

## კლიმატი
ჰაჯიყაბულის რაიონს აქვს მშრალი სუბტროპიკული კლიმატი ცხელი ზაფხულითა და გრილი ზამთრით, მინიმალური ნალექით. ნალექის დონე მნიშვნელოვნად დამოკიდებულია სეზონზე, ამიტომ რეგიონში უფრო მეტი ნალექი ზამთრის პერიოდშია, ზაფხულის პერიოდთან შედარებით. იანვრის საშუალო ტემპერატურაა 2 ° C-ია, ხოლო ივლისის კი 26 ° C. 

## გალერეა

ფაილი:Haciqabul rayon road sign.jpg|გზა შირვანიდან ქალაქ ჰაჯიყაბულისკენ.
ფაილი:Haciqabul economics.jpg|წიაღისეულის მოპოვება ჰაჯიყაბულის მახლობლად.
ფაილი:Haciqabul mud volcanoes.jpg|ტალახის ვულკანები ჰაჯიყაბულარში.
ფაილი:Pirsaat valley.jpg|ფირსაათის ველი.

## რესურსები ინტერნეტში
* На сайте Azerbaijan 
* http://www.mcdmerkez.org/ts_general/azl/belediye/b-34.htm 

## სქოლიო
კატეგორია:აზერბაიჯანის რაიონები
აბანოს ქუჩა

**აბანოს ქუჩა** — ქუჩა კრწანისის რაიონში (აბანოთუბანი). ვახტანგ გორგასლის ქუჩიდან აბანოს I შესახვედრამდე. სავარაუდოდ საფუძველი ჩაეყარა იმ დროს, როდესაც აქ პირველი აბანოები აიგო.
## ისტორია 
მინი|აბანოს ქუჩა. დ. ერმაკოვის ფოტო, 1890 წ.
აბანოს ქუჩის სახელწოდება მიიღო არა უგვიანეს 1841 წლისა (შეტანილია 1841 წლის შედგენილ თბილისის ქუჩების სიაში). ვახტანგ გორგასლის (ყოფილი თათრის) მოედნიდან. 1851 წელს, მიხეილ ვორონცოვის ქუჩის (ახლანდელი ვახტანგ გორგასლის ქუჩა) გაყვანის შემდეგ, მოედნიდან წავკისისწყლამდე მდებარე ქუჩის მონაკვეთიც მას შეუერთდა.

აბანოს ქუჩა დღეისათვის მთლიანად რესტავრირებულია. ქუჩის ერთ მხარეს განთავსებულია აბანოების კომპლექსი, მეორე მხარეს — სახლები (XIX საუკუნის 50–70-იანი წლები), რომელთა ზედა სართულები საცხოვრებელია, პირველ სართულებზე კი სავაჭრო დაწესებულებებია (კაფეები, მაღაზიები). ქუჩას კეტავს ყოფილი „ჭრელი აბანო“ (ორბელიანების საგვარეულო აბანო; მოიხსენიება XVIII საუკუნიდან).

აზერბაიჯანელი და ქართველი ხალხის კეთილმეზობლური ურთიერთობის აღსანიშნავად ქუჩაზე არსებულ სკვერს 2004 წელს ეწოდა ჰეიდარ ალიევის სახელი, სადაც 2007 დაიდგა მისივე ბიუსტი (მოქანდაკე ნ. ალიევი). აქვს 2 შესახვევი (II შესახვევს ადრე გოგირდის შესახვევი ერქვა).

* **აბანოს I ჩიხი** — ძველი თბილისის რაიონი (აბანოთუბანი). დასაწყისი იოსებ გრიშაშვილის ქუჩიდან.
* **აბანოს II ჩიხი** — ძველი თბილისის რაიონი (აბანოთუბანი). დასაწყისი იოსებ გრიშაშვილის ქუჩიდან.

## ლიტერატურა 
კატეგორია:კრწანისის რაიონის ქუჩები
ბილიასუვარის რაიონი

**ბილიასუვარის რაიონი** () — აზერბაიჯანის ერთ-ერთი რაიონი. მისი ადმინისტრაციული ცენტრია ქალაქი ბილიასუვარი.

რაიონში არის 9 საავადმყოფო 520 საწოლით, 6 სამედიცინო კლინიკა და ეპიდემიოლოგიის ცენტრი, (სულ არის 11 სამედიცინო ცენტრი).გარდა ამისა, რაიონში არის 16 საფოსტო განყოფილება და 26 მუნიციპალიტეტი.

## გეოგრაფია
რაიონის მთლიანი ტერიტორია 1358 კმ² ფართობს მოიცავს და იკავებს მუღანის დაბლობის სამხრეთ და სამხრეთ-დასავლეთ ნაწილებს. ბილიასუვარს ესაზღვრება შემდეგი რაიონები: ტერიტორიას 53 კილომეტრიანი საზღვრით ჩრდილოეთით ესაზღვრება იმიშლის რაიონი, 23 კმ-ის მანძილზე სამხრეთ-დასავლეთით საათლის რაიონი, 20 კილომეტრის მანძილზე საბირაბადის რაიონი, აღმოსავლეთით 23 კილომეტრის მანძილზე სალიანის რაიონს და ნეფთჩალის რაიონი 4 კილომეტრიანი საზღვრით, ჯალილაბადის რაიონი სამხრეთით 54 კილომეტრ მანძილზე, ხოლო ირანთან სამხრეთით აქვს 64 კილომეტრიანი საზღვარი. საზღვრების საერთო სიგრძე 241 კილომეტრის ტოლია.

ბილიასუვარის  კლიმატი საკმაოდ ცხელია. საშუალო ტემპერატურა ზამთარში 2 °C-ია, ხოლო ზაფხულში კი 26 °C. საშუალო წლიური ნალექი 260 მმ-ს შეადგენს. რაიონის ნიადაგის ძირითადი ტიპებია წაბლისფერი, ნაცრისფერი და სტეპური მარილიანი ნიადაგები.

ბილიასუვარის  ტერიტორიის უმეტესი ნაწილი ზღვის დონიდან უფრო დაბალა მდებარეობს, ტერიტორიის 542 ჰექტარი ტყეებს უჭირავს. ტყეებში გვხვდება ირემი, დათვი, გარეული ღორი, თხა, მგელი და ა.შ. 

1963 წელს ტერიტორია გაერთიანდა ჯალილაბადის რაიონთან, ხოლო 1964 წელს კვლავ დამოუკიდებელი რაიონი გახდა. 1991 წელს სსრკ-ს დაშლის შემდეგ, მას დაუბრუნდა თავისი ისტორიული სახელი და კვლავ ეწოდა ბილიასუვარის რაიონი.

## დემოგრაფია
სახელმწიფო სტატისტიკის კომიტეტის მონაცემებით, 2018 წლის მდგომარეობით, ქალაქის მოსახლეობა შეადგენდა 102 400 ადამიანს, რაც 2000 წელთან შედარებით 26 400 ადამიანით (დაახლოებით 34,7 პროცენტით) მატებაა 2000 წელს მოსახლეობის რაოდენობა  76 000 ადამიანს შეადგენდა. მთლიანი მოსახლეობის 51 600 მამაკაცია, ხოლო 50 800 კი ქალი.  მოსახლეობის 26,7 პროცენტზე მეტს (დაახლოებით 27 400 ადამიანს) შეადგენენ 14–29 წლების ფარგლებში მყოფი მოზარდები და ახალგაზრდები.

## რესურსები ინტერნეტში
* На сайте Azerbaijan 
* http://az.trend.az/news/society/2032354.html 

## სქოლიო
კატეგორია:აზერბაიჯანის რაიონები
დიგაჰი (ლერიქი)

**დიგაჰი** () — სოფელი აზერბაიჯანში, ლენქორანის რეგიონის ლერიქის რაიონში.

## სქოლიო
კატეგორია:ლერიქის რაიონის სოფლები
რამილ შეიდაევი

**რამილ შეიდაევი** ; დ. 15 მარტი, 1996, სანქტ-პეტერბურგი, რუსეთი) — აზერბაიჯანელი პროფესიონალი ფეხბურთელი, რომელიც ამჟამად რუსეთის საფეხბურთო პრემიერლიგის გუნდ დინამო მოსკოვსა და აზერბაიჯანის ეროვნულ საფეხბურთო ნაკრებში.

## ადრეული ცხოვრება
რამილ შეიდაევი დაიბადა სანქტ-პეტერბურგში, მამა აზერბაიჯანელი, ხოლო დედა რუსია.

## საკლუბო კარიერა
### ზენიტი სანქტ-პეტერბურგი
შეიდაევის პროფესიონალური კარიერის დებიუტი 2014 წლის 19 აპრილს, რუსეთის პროფესიონალურ საფეხბურთო ლიგაში შედგა; მან კლუბ ზენიტი-2 სანქტ-პეტერბურგის რიგებში ზნამია ტრუბას წინააღლდეგ ითამაშა.

რუსეთის პრემიერ ლიგაში მისი დებიუტი 2014 წლის 26 ოქტომბერს, 	ზენიტი სანქტ-პეტერბურგის მიერ მორდოვა სარანსკის წინააღმდეგ გამართულ შეხვედრაში შედგა.

მან ზენიტი 2016 წლის 5 ივლისს დატოვა.

### ტრაბზონსპორი
2016 წლის 12 ივლისს შეიდაევმა ორწლიანი კონტრაქტი გააფორმა ტრაბზონსპორთან. სუპერ ლიგაში მისი დებიუტი ამავე წლის 5 დეკემბერს, კაისერისპორთან, ანგარიშით 1:0, მოგებულ შეხვედრაში შედგა. ტრაბზონსპორის მაისურით მან პირველი გოლი 2016 წლის 21 სექტემბერს, არდაჰანსპორთან ანგარიშით 6:0 მოგებულ შეხვედრაში გაიტანა.

მან ტრაბზონსპორი 2018 წლის 9 აგვისტოს დატოვა.

### ჟილინა (იჯარით)
2017 წლის 11 თებერვალს გამოცხადდა, რომ შეიდაევმა 1.5 წლიანი კონტრაქტი გააფორმა სკოვაკეთის გუნდ ჟილინასთან. ჟილინაში მისი დებიუტი ამავე წლის 26 თებერვალს შედგა; სადებიუტო შეხვედრაში მან სრული 90 წუთი ითამაშა და გუნდმა „ზლატე მორავსეს“-თან ანგარიშით 4:1 გაიმარჯვა. ამავე გუნდის მაისურით მშეიდაევმა პირველი გოლი, 2017 წლის 2 აპრილს, სლოვაკეთის სუპერ ლიგის მატჩში გაიტნა; მისი გუნდი „ტარტან პრესოვს“ დაუპირისპირდა და ანგარიშით 3:0 გაიმარჯვა საშინაო მოედანზე. მან აგრეთვე ითამაშა ჟილინა B-ში, სლოვაკეთის მეორე ლიგაში (ამ ლიგაში 5 გოლი გაიტანა.)

### დინამო მოსკოვი
2019 წლის 2 ივლისს, შეიდაევმა 1 წლიანი კონტრაქტი გააფორმა დინამო მოსკოვთან.

## საერთაშორისო კარიერა
### აზერბაიჯანი
შეიდაევი აზერბაიჯანის ეროვნულმა საკალათბურთო ნაკრებმა გამოიძახა, რათა მონაწილეობა მიეღო 2018 წლის ფიფას მსოლფიო თასის შესარჩევ ეტაპში სან-მარინოს წინააღმდეგ (თამაში საბოლოოდ 1:0 დასრულა).

2017 წლის 8 ოქტომბერს, მან საერთაშორისო დონეზე, აზერბაიჯანის ეროვნული ნაკრების მაისურით პირველი გოლი გაიტანა; ეს თამაში გაიმართა 2018 წლის ფიფას მსოფლიო თასის შესარჩევი ეპატის ეგიდით კაისერსლაუტერნის წინააღმდეგ (გერმანიაში).

## კარიერაული სტატისტიკა
### კლუბში
*2018 წლის 21 მაისის მონაცემებით*

### ნაკრებში
*სტატისტიკა ასახავს 2019 წლის 9 ოქტომბრამდე ჩატარებულ თამაშებს*

## რესურსები ინტერნეტში
*
*Profile by FC Krylia Sovetov 
*Video about career of Ramil Sheydayev

## სქოლიო
კატეგორია:დაბადებული 15 მარტი
კატეგორია:დაბადებული 1996
კატეგორია:აზერბაიჯანელი ფეხბურთელები
კატეგორია:ცოცხალი ადამიანები
გიგო ხეჩუაშვილი

**გიგო ხეჩუაშვილი** (დ. 14 აგვისტო, 1879 — გ. 1960) — ქართველი დრამატურგი, მწერალი, პოეტი. 

დაიბადა 1879 წლის 14 აგვისტოს, გორის მაზრის სოფელ ახალქალაქში. 1923 წელს თბილისის ოპერისა და ბალეტის სახელმწიფო თეატრში იუბილე გაუმართეს, რასთან დაკავშირებითაც გამოიცა მისი ნაწერები და საიუბილეო კრებული. მის კალამს ეკუთვნის ლექსები, ასევე დრამატული, ისტორიულ-ლეგენდარული პოემები: „პაატა“, „რუიზანი“, „საქართველოს გმირი“, „ოცი ძმა“ და სხვა; მოთხრობები: „დურგლიაანთ ქორწილი“, „სიმონა ბუჯიაშვილი“, „მეკვლე“, „უკუღმართობა“, „შეიცვალნენ“, „სამჯერ ოცდაორში“, „ბერუას ნიკოლა“, „ცელქი რეზო“, „გოგიანთ კაკალი“ და სხვა. დრამატული ნაწარმოებები: „მუშა-მგოსანი“, „დარბეულნი“, „უმანკონი“, ეტიუდები, საბავშვო მოთხრობები და სხვა მრავალი ლექსი. 

## ბიბლიოგრაფია
* 
* 
* 
* 
* 
* 

## პერიოდიკა 
* 
* 
* 

## რესურსები ინტერნეტში 
* 
* საქართველოს პარლამენტის ეროვნული ბიბლიოთეკა
* ქუთაისის ილია ჭავჭავაძის სახელობის საჯარო ბიბლიოთეკა

## სქოლიო
კატეგორია:ქართველი დრამატურგები
კატეგორია:ქართველი მწერლები
კატეგორია:ქართველი პოეტები
კატეგორია:დაბადებული 1879
კატეგორია:გარდაცვლილი 1960
კატეგორია:მწერლები ანბანის მიხედვით
ასტამურ თარბა

**ასტამურ ბორისის ძე თარბა** (; დ. 13 იანვარი, 1961) — აფხაზი პოლიტიკოსი. 2019 წლის აფხაზეთის ე. წ. საპრეზიდენტო არჩევნების დროს იყო პრეზიდენტობის კანდიდატი, პირველ ტურში მიიღო 5703 ხმა (6,89%).

## ბიოგრაფია
დაიბადა 1961 წლის 13 იანვარს. 1978 წელს დაამთავრა სოხუმის მე-10 საჯარო სკოლა. 1983 წელს დაამთავრა ინსტიტუტი ტექნოლოგიის ფაკულტეტით.

## რესურსები ინტერნეტში
* ინტერვიუ ასტამურ თარბასთან

კატეგორია:დაბადებული 1961
კატეგორია:დაბადებული 13 იანვარი
კატეგორია:აფხაზი პოლიტიკოსები
ასტამურ
აბასთუმნის ქუჩა

**აბასთუმნის ქუჩა** — ქუჩა თბილისში.  დიდუბის რაიონში (დიდუბე). მიხეილ წინამძღვრიშვილის ქუჩიდან ვაგზლის მოედნამდე. წარმოიქმნა XIX საუკუნის ბოლოს. 1947 წლამდე მის ერთ მონაკვეთს საბაჟოს ქუჩა ერქვა (ორივე ქუჩა შეტანილია თბილისის გამგეობის მიერ 1903 წლის შედგენილ ქუჩების სიაში).

## ლიტერატურა
კატეგორია:დიდუბის რაიონის ქუჩები
ვიდეო თამაშების კონსოლების სია

**ვიდოე თამაშების კონსოლების სია** დაყოფილია შემდეგ სტატიებად:
*სახლის ვიდეო თამაშების კონსოლების სია
*პირველი თაობის ვიდეო თამაშების კონსოლების სია
*პორტატიული ვიდეო თამაშების კონსოლების სია
*მიკროკონსოლების სია
*გამოყოფილი კონსოლების სია

## იხილეთ აგრეთვე 
*ყველაზე გაყიდვადი ვიდეო თამაშების კონსოლების სია
*ვიდეო თამაშების ემულატორების სია
*ვიდეო თამაშების სიები
ალექსანდრე აბაშელის ქუჩა

**ალექსანდრე აბაშელის ქუჩა** — ქუჩა თბილისში, ვაკის რაიონში (ვაკე); ტიციან ტაბიძის ქუჩიდან მთის ფერდობამდე. წარმოიქმნა XX საუკუნის 40-იან წლებში. ადრე მცხეთის IV შესახვევი ერქვა. 1965 წელს ალექსანდრე აბაშელის სახელი ეწოდა. აქვს 1 ჩიხი.

## ლიტერატურა
აბაშელი
აბაშის ქუჩა

**აბაშის ქუჩა** — ქუჩა ჩუღურეთის რაიონში (ახალი კუკია). ცხრა ძმა ხერხეულიძის მოედნიდან კახა მანიჟაშვილის ქუჩამდე. წარმოიქმნა XX  საუკუნის 20-იან წლებში. თბილისის 1934 წლის გეგმაზე ქუჩის მონაკვეთი, სენაკის ქუჩიდან ლებარდის ქუჩამდე, დატანილია როგორც ზანის ქუჩა, ხოლო ლებარდის ქუჩიდან კახა მანიჟაშვილის ქუჩამდე — როგორც ურთის ქუჩა. 40-იან წლებში. აბაშის ქუჩა (აბაშა, აბაშა) დაერქვა.

## ლიტერატურა
კატეგორია:ჩუღურეთის რაიონის ქუჩები
რენატ დადაშოვი

**რენატ დადაშოვი** (, გამოითქმის [re̞ˈnɑ̝t̪ o̞ˈle̞k o̞ˈɣɫu d̪ɑ̝ˈd̪ɑ̝ʃo̞f]; დ. 17 მაისი, 1999, რიუდესხაიმ-ამ-რეინი, გერმანია) — აზერბაიჯანელი, პოზიციით თავდამსხმელი, ფეხბურთელი. იგი ამჟამად თამაშობს პაკოს დე ფერეირასა (ვოლვერჰამპტონ ვანდერერსიდან იჯარით გადმოსული) და აზერბაიჯანის ეროვნულ საფეხბურთო ნაკრებში.

## ადრეული ცხოვრება
რენატ დადაშოვი დაიბადა 1999 წლის 17 მაისს, არიუდესხაიმ-ამ-რეინში, გერმანიაში, აზერბაიჯანელ ოჯახში. (მისი ოჯახი ლეზგი იყო). მისი მშობლები გერმანიაში საცხოვრებლად ბაქოდან (აზერბაიჯანიდან) გადავიდნენ. მისი მამა ოლეგი ახალგაზრდობის პერიოდში თამაშობდა აზერბაიჯანის წყალბურთის ნაკრებში. მას ჰყავს უფროსი ძმა რუფად დადაშოვი, რომელიც აგრეთვე ფეხბურთს თამაშობს (პოზიციით თავდამსხმელია); მის ძმას აზერბაიჯანის ეროვნულ საფეხბურთო ნაკრებში ნათამაშებ 16 მატჩში 4 გოლი აქვს გატანილი.

ადრეული წლების პერიოდში იგი თამაშობდა შემდეგი  კლუბების საფეხბურთო აკადემიებში: SV ვევენ ვეისბადენი, აინტრახტი ფრანკფურტი და RB ლაიფციგი.

## საკლუბო კარიერა
### აინტრაქტი ფრანკფურტი
2017 წლის 19 მაისს, რენატ დადაშოვმა 3-წლიანი კონტრაქტი გააფორმა ბუნდესლიგის გუნდ აინტრახტი ფრანკფურტისთან. მან 19-წლამდელთა ბუნდესლიგაში, აინტრახტი ფრანკფურტის 19-წლამდელთა გუნდში 22 თამაში ჩაატარა საიდანაც 14 გოლი და 9 შედეგიანი გადაცემა დააგროვა.

### ესტორილი
2018 წლის 11 იანვარს, დადაშოვმა 2-წლიანი კონტრაქტი გააფორმა კლუბ ესტორილთან.

მისი დებიუტი „ლიგაპრო“-ში 2018 წლის 11 აგვისტოს შედგა, სადაც პროტო B-ს წინააღმდეგ ესტორილმა 4:0 გაიმარჯვა. ამავე გუნდის მაისურით დადაშოვმა პირველი გოლი 2018 წლის 18 აგვისტოს, ბრაგა B-სთან ანგარიშით 1:0 მოგებულ შეხვედრაში გაიტანა.

### ვულვერჰამპტონ ვანდერერსი
2019 წლის 6 აგვისტოს მან ვულვერჰამპტონ ვანდერერსთან 4-წლიან კონტრაქტს მოაწერა ხელი.

### პასუშ დე ფირეირა
2019 წლის 6 აგვისტოს, დასუშ დე ფირეირამ, რომ დადაშოვთან მათ სეზონური კონტრაქტი გააფორმეს. 2019 წლის 24 აგვისტოს შედგა მისი დებიუტი პაშუს დე ფერეირაში (პრიმერა ლიგაში), ბოავისტას წინააღმდეგ ჩატარებულ შეხვედრაში (შეხვედრა მოწინააღმდეგის სტადიონზე გაიმართა და ანგარიშით 1-1 დასრულდა).

## საერთაშორისო კარიერა
2017 წლის დასაწყისში გამოცხადდა, რომ დადაშოვი აზერბაიჯანის ეროვნულ ნაკრებში ითამაშებდა. მისი საერთაშორისო დებიუტი პროფესიონალურ დონეზე 5 სექტემბერს, 2018 წლის ფიფას მსოფლიო თასის შესარჩევ ეტაპზე შედგა.

## კარიერული სტატისტიკა
### საერთაშორისო
*სტატისტიკა ასახავს 2019 წლის 11 ივნისამდე დაფიქსირებულ შედეგებს*

## რესურსები ინტერნეტში
* 

## სქოლიო
კატეგორია:დაბადებული 17 მაისი
კატეგორია:დაბადებული 1999
კატეგორია:აზერბაიჯანელი ფეხბურთელები
კატეგორია:აზერბაიჯანელი სპორტსმენები
კატეგორია:ცოცხალი ადამიანები
გრიგოლ აბაშიძის ქუჩა

**გრიგოლ აბაშიძის ქუჩა** — ქუჩა თბილისში,  მთაწმინდის რაიონში (გარეთუბანი). ანტონ ფურცელაძის ქუჩიდან ალექსანდრე პუშკინის ქუჩამდე. წარმოიქმნა XIX საუკუნის პირველ ნახევარში. თბილისის 1867 წლის გეგმაზე დატანილია როგორც სამების ქუჩა, რადგან ამ ქუჩაზეა წმინდა სამების ეკლესია (1863). 1923 წელს დაერქვა განათლების ქუჩა. 1983 წელს — ეროსი მანჯგალაძის, 2001 წლიდან გრიგოლ აბაშიძის სახელი  ეწოდა. შემონახულია  XIX საუკუნის II ნახევრის საცხოვრებელი სახლები. აქვს I შესახვევი, I ჩიხი.

## ლიტერატურა
აბაშიძე
ხალიდა ჰასილოვა

**ხალიდა მამედის ასული ჰასილოვა** (; დ. 19 აპრილი, 1920, ზაქათალა — გ. 5 დეკემბერი, 1996) — აზერბაიჯანელი მწერალი ქალი, აზერბაიჯანის ხელოვნების დამსახურებული მოღვაწე.

## ბიოგრაფია 
დაიბადა 1920 წელს, ქალაქ ზაქათალაში. საშუალო სკოლის დამთავრების შემდეგ ჩაირიცხა ლენინგრადის უნივერსიტეტის ფილოლოგიის ფაკულტეტზე. 1952-1953 წლებში მუშაობდა ჟურნალში „აზერბაიჯანელი ქალი“, ასევე იყო ჟურნალ „მტრედის“ (1966-1972 წლები) და „აზერბაიჯანელი ქალის“ მთავარი რედაქტორი.
*აზერბაიჯანის საბჭოთა სოციალისტური რესპუბლიკის უმაღლესი საბჭოთა საპატიო ბრძანებულება — 24 თებერვალი, 1979;
*შრომის წითელი დროშის ორდენი — 18 აპრილი, 1980.

## შემოქმედება 
ცნობილია როგორც მომხიბლავი პროზაული ნაწარმოებების ავტორი. მას ეკუთვნის ნაწარმოებები: „ყველა ჩემებია“ და „ადამიანის სიცოცხლე სიმღერაა“, სადაც მოთხრობილია აზერბაიჯანელი ქალების ცხოვრება, აგრეთვე „პირველი წერილი“ (1951), „ლალას წიგნი" (1955), „ორი მეგობარი" (1956), „მისი ბედი“ (1969), „დაკარგული გული“ (1976), „პრობლემები მძიმე გზაზე“ (1986), „რქა პირსახოცი“ (1994) და სხვ. 

არის ბავშვთა წიგნების ავტორი: „პატარა მოთხრობები“ (1950), „ლალას წიგნი“ (1955), „ვარსკვლავის ქუდი“ (1960), „ატლასი ტოვებს“ (1965).

გადათარგმნილი აქვს საბავშვო ნაწარმოებები: ნ. ნოსოვას „მხიარული ოჯახი“ (1951), ნ. ტიხონოვის „გამბედავი პარტიზანი“ (1955), პერერას „შავი ბავშვი ატოლო“ (1965), ა. ნესინის „დღევანდელი შვილები სასწაულმოქმედია“ (1972).

ხალიდა ჰასილოვა არის არაერთი თეორიული სტატიის ავტორი, რომელთაგან ბევრი ეხება საბავშვო ლიტერატურის პრობლემებს. მათ შორისაა „შესანიშნავი გრძნობები“, „ლიტერატურული კრიტიკა ბავშვთა ლიტერატურაში“, „ბავშვებს მივცეთ მაღალი ხარისხის ნაწარმოებები“, „ლიტერატურა და აღზრდა“ და სხვ.

## რესურსები ინტერნეტში 
*ხალიდა ჰასილოვა  — *www.translit.az*

## სქოლიო
კატეგორია:დაბადებული 19 აპრილი
კატეგორია:დაბადებული 1920
კატეგორია:გარდაცვლილი 5 დეკემბერი
კატეგორია:გარდაცვლილი 1996
კატეგორია:აზერბაიჯანელი მწერლები
კატეგორია:შრომის წითელი დროშის ორდენის კავალრები
გერცელ ბააზოვის ქუჩა

**გერცელ ბააზოვის ქუჩა** — ქუჩა კრწანისის რაიონში (ხარფუხი). იოსებ გრიშაშვილის ქუჩიდან მთის ფერდობამდე. წარმოიქმნა XIX  საუკუნეში. თბილისის გამგეობის მიერ 1903 წელს შედგენილ ქუჩების სიაში შეტანილიაა როგორც შუშის (შუშა, შუშის ან ყარაბაღის სახანო) ქუჩა, ასევეა დატანილი თბილისის 1922 და 1934 წლების გეგმაზე. თბილისის ქუჩების 1960 წლის ცნობარში შეტანილია როგორც შუშინის ქუჩა. 1995 წელს გერცელ ბააზოვის სახელი დაერქვა.

## ლიტერატურა
ბააზოვი
ქურდამირის რაიონი

**ქურდამირის რაიონი** () — აზერბაიჯანის ერთ-ერთი რაიონი. მისი ადმინისტრაციული ცენტრია ქალაქი ქურდამირი. რაიონი დაარსდა 1930 წელს და მდებარეობს შირვანის დაბლობზე.

ქურდამირს აღმოსავლეთ მხრიდან ესაზღვრება ჰაჯიყაბული და საბირაბადი, სამხრეთიდან კი იმიშლი, დასავლეთით - ზარდაბი, უჯარი და გოქჩაი, ხოლო ჩრდილოეთიდან - ისმაილი და აღსუ. ტერიტორია მოიცავს 1631,5 კმ²-ს, მოსახლეობა კი შეადგენს 115,6 ათას ადამიანს (2018 წლის მონაცემებით).

## გეოგრაფია
ქურდამირის რაიონი მდებარეობს ბაქოდან ჩრდილო-დასავლეთით. მას აქვს სტეპური კლიმატი. მისი ფაუნა მრავალფეროვანია - აქ ვხვდებით გარეულ ღორს, მგელს, მელას, ხოხობს, გარეულ იხვებსა და ბატებს. რაიონი ცნობილია თავისი ვენახებით და ხალიჩების ქსოვის ტრადიციით. „შილიანი“ ადგილობრივი ბაზრის ხალიჩების ყველაზე პოპულარული სახეობაა. ეს ხალიჩები მოქსოვილია ამავე სახელწოდების სოფელში, რომელიც არც თუ ისე შორს არის ქურდამირიდან.

## ეკონომიკა
ქურდამირის რაიონში ძირითადად სასოფლო–სამეურნეო საქმეებს ეწევიან. ძირითადად მოჰყავთ ბამბა და მარცვლეული კულტურები. გავრცელებულია მეცხოველეობა, მევენახეობა, მეთევზაობა და მეფრინველეობა. აქ ასევე არის ღვინის და ფქვილის ქარხანა. რაიონის ტერიტორიაზე გადის სარკინოგზო ხაზების გარკვეული მონაკვეთები: აღსუ-ქურდამირ-ბაჰრამტაპას გზატკეცილის 43 კმ, ალათ-ჰაჯიყაბულ-ქურდამირ-ევლახის გზატკეცილის 42 კმ  და ბაქო-თბილისის მთავარი სარკინიგზო მაგისტრალის 44 კმ.

ქურდამირში არის სახელმწიფო საკუთრებაში არსებული 3 დიდი საწარმო და 10 დიდი კერძო საწარმო.

ქურდამის ოლიმპიური სპორტული კომპლექსი, რომელიც აშენდა 2008 წელს, მოიცავს 5,5 ჰექტარ ტერიტორიას. აქ არის საცურაო აუზი, კოტეჯები, მინი ფეხბურთის სტადიონი, სათამაშო მოედნები და ტრანსფორმატორის ქვესადგური. ქურდემირის ქალაქის სტადიონი 4 ჰექტარს მოიცავს. სტადიონზე არის 2 000 ადგილი, ორ სართულიანი ტრიბუნები, დარბაზი და სპორტსმენების გასახდელები.

## დემოგრაფია
სტატისტიკის სახელმწიფო კომიტეტის მონაცემებით, 2018 წლის მდგომარეობით, ქალაქის მოსახლეობა შეადგენდა 115 600 ადამიანს, რაც ზრდაა 22 200 ადამიანით (დაახლოებით 23,7 პროცენტით) 2000 წლიდან მოყოლებული. 2000 წელს მოსახლეობის რაოდენობა 93 400 ადამიანს შეადგენდა. მთლიანი მოსახლეობიდან 58 200  მამაკაცია, ხოლო 57 400 კი ქალი. მოსახლეობის 27,2 პროცენტზე მეტს (დაახლოებით 31 500 ადამიანი) შეადგენენ 14–29 წლების ფარგლებში მყოფი მოზარდები და ახალგაზრდები.

## რესურსები ინტერნეტში
* На сайте Azerbaijan 
* https://web.archive.org/web/20110314043308/http://kurdemir-ih.gov.az/view.php?lang=az&menu=0

## სქოლიო
კატეგორია:აზერბაიჯანის რაიონები
ლერიქის რაიონი

**ლერიქის რაიონი** () — აზერბაიჯანის ერთ-ერთი რაიონი. მდებარეობს ირანის საზღვართან სამხრეთ აზერბაიჯანში. მისი ადმინისტრაციული ცენტრია ქალაქი ლერიქი. რაიონის სატელეფონო კოდია (+994) 25.

## ისტორია
ლერიქის ოლქი შეიქმნა 1930 წლის აგვისტოში. მას 1938 წლის იანვრამდე ეწოდებოდა ზუვანდის ოლქი. რაიონის შემადგენლობაში შედის ერთი ქალაქი და 161 სოფელი, რომელთა საერთო ფართობი 1084 კვადრატული კილომეტრია. რაიონში არის 29 მუნიციპალიტეტი. 2008 წლის 13 ივნისის პრეზიდენტის ბრძანებულების თანახმად, ლერიქის დასახლებას მიენიჭა ქალაქის სტატუსი.

რაიონ ლერიქის ტერიტორია ერთ–ერთი უძველესი დასახლებაა აზერბაიჯანში. არსებობს რამდენიმე გამოქვაბულის ნასახლარი, რომლებიც ბრინჯაოს ხანას მიეკუთვნებიან. აქ აღმოაჩენილია ქვის ხანის დროინდელი სხვადასხვა ნივთები. გამოქვაბული სახელწოდებით „Buzeyir“ ყველაზე ძველი დასახლებაა აზერბაიჯანის ტერიტორიაზე. XVIII და XIX საუკუნეებში, ფრანგმა არქეოლოგმა ჟაკ დე მორგანმა, კ. ჩაფერმა და მისმა ძმამ ჰენრი მორგანმა ამ ტერიტორიას არქეოლოგიური გათხრების დროს უწოდეს „არქეოლოგიური სამოთხე“. მორგანმა ჩაატარა არქეოლოგიური გათხრები ლერიქის სოფელ ვერში, გიზილბაშლარის სასაფლაოზე.

აზერბაიჯანის მეცნიერებათა ეროვნული აკადემიის ისტორიის ინსტიტუტის არქეოლოგიისა და ეთნოგრაფიის განყოფილების ხელმძღვანელმა პროფესორმა ასადულა ჯაფაროვმა, ჩაატარა სამეცნიერო გამოკვლევები ლერიქის რაიონის ტერიტორიაზე და პირველად აღმოაჩინა უძველესი ადამიანის ნასახლარი, რომელიც მიეკუთვნებოდა პალეოლითის ხანას.

## ხალხი
ლერიქი ცნობილია მისი ზოგიერთი მოქალაქის სიცოცხლის ხანგრძლივობით. იგი ცნობილია ადამიანის სიცოცხლის ხანგრძლივობის მითებით; ადამიანი, სახელად შირალი მუსლიმოვი, დაიბადა სოფელ ბარზავუში, ეს ადამიანი შესულია გინესის რეკორდების წიგნში, სადაც აღნიშნულია, რომ ის გარდაიცვალა 168 წლის ასაკში, ითვლება, რომ იგი ცხოვრობდა 1805 წლიდან 1973 წლამდე.  ლერიქის რაიონის მოსახლეობა თანაბრად შედგება აზერბაიჯანელებისა და თალიშებისგან. ორივე პოპულაცია ვრცელდება საზღვრის ორივე მხარეს. 1939 წლის მოსახლეობის აღწერის მონაცემებით, აზერბაიჯანის სსრ ლერიქის მხარეში თალიშები შეადგენდნენ 68,9%-ს, ხოლო აზერბაიჯანელები კი 29.1%-ს. 1959 წლის აღწერის მონაცემებით ამ მხარეში აზერბაიჯანელები შეადგენდნენ 98,7%-ს. თალიშის საზოგადო მოღვაწის, ფ. აბოსძოდის თანახმად, საბჭოთა აზერბაიჯანში თალიშების არსებობა უარყვეს და ისინი ჩაწერეს როგორც „აზერბაიჯანელები“.

## ეკონომიკა
რაიონი მთიანი რელიეფისგან შედგება, სადაც მოსახლეობა ძირითადად სოფლის მეურნეობით არის დაკავებული. საშუალოდ წლიურად, 1454 ჰექტარზე 2 790 ტონა მარცვლეულს თესავენ.

## რესურსები ინტერნეტში
* На сайте Azerbaijan 

## სქოლიო
კატეგორია:აზერბაიჯანის რაიონები
დაბახანის ქუჩა

**დაბახანის ქუჩა**  — ქუჩა თბილისში,  კრწანისის რაიონში (აბანოთუბანი). აბანოს ქუჩიდან აბანოს I შესახვევამდე. წარმოიქმნა XIX საუკუნეში. თბილისის გამგეობის მიერ 1903 წელს შედგენილ ქუჩების სიაში შეტანილია როგორც შესახვევი. 

## ლიტერატურა 
დ
გიორგი გაბაშვილის მოედანი

**გიორგი (გიგო) გაბაშვილის მოედანი** — მოედანი საბურთალოსა და ვაკის რაიონებში (დელისი). ვაჟა-ფშაველას გამზირსა და მიხეილ თამარაშვილის გამზირს შორის. წარმოიქმნა XX  საუკუნის 50-იან წლებში. 1962 წელს გიორგი გაბაშვილის სახელი ეწოდა. მოედანზე გამოდის სადგური „დელისი“, მოწყობილია მიწისქვეშა გადასასვლელი.

## ლიტერატურა
გაბაშვილი
გაბაშვილი
გაბაშვილი
ედისის ქუჩა

**ედისის ქუჩა**  — ქუჩა თბილისში, ნაძალადევის რაიონში (ღრმაღელე). დასაწყისი არალეთის ქუჩიდან. წარმოიქმნა XX საუკუნის 40-იან წლებში.

## ლიტერატურა 
ე
ლუკიანე თაბუკაშვილის ქუჩა

**ლუკიანე თაბუკაშვილის ქუჩა**  — ქუჩა საბურთალოს რაიონში (საბურთალო). მდებარეობდა ჟიული შარტავასა და ლევან გოთუას ქუჩებს შორის. წარმოიქმნა XX საუკუნის 30-იან წლებში. ადრე განჯის შესახვევი ერქვა. თბილისის 1934 წელს გეგმაზე დატანილია როგორც განჯის ქუჩა. 1958 წელს დაერქვა ლუკიანე თაბუკაშვილის სახელი. ამჟამად ქუჩა აღარ არსებობს. იგი ჩაიკარგა ახალ განაშენიანებაში.

## ლიტერატურა
თაბუკაშვილი
თაბუკაშვილი
კავთისხევის ქუჩა

**კავთისხევის ქუჩა**  — ქუჩა ნაძალადევის რაიონში (ნაძალადევი). წმინდა მელქისედეკ I-ის ქუჩიდან ცოტნე დადიანის ქუჩამდე. წარმოიქმნა XX საუკუნის 30-იან წლებში.

## ლიტერატურა
კატეგორია:ნაძალადევის რაიონის ქუჩები
ბელგიის ვაჟ წყალბურთელთა ეროვნული ნაკრები

**ბელგიის ვაჟ წყალბურთელთა ეროვნული ნაკრები** — ნაკრები, რომელიც წარმოადგენს ბელგიას  წყალბურთელთა შეჯიბრებებში.

## შედეგები
### ოლიმპიური თამაშები
*1900 — ** ვერცხლის მედალი**
*1904 — *ვერ მოხვდა*
*1908 — ** ვერცხლის მედალი**
*1912 — ** ბრინჯაოს მედალი**
*1920 — ** ვერცხლის მედალი**
*1924 — ** ვერცხლის მედალი**
*1928 — 1/4 ფინალი
*1932 — *ვერ მოხვდა*
*1936 — *ვერ მოხვდა*
*1948 — მე-4 ადგილი
*1952 — მე-6 ადგილი
*1956 — *ვერ მოხვდა*
*1960 — პირველი რაუნდი
*1964 — მე-7 ადგილი
*1968 — *ვერ მოხვდა*
*1972 — *ვერ მოხვდა*
*1976 — *ვერ მოხვდა*
*1980 — *ვერ მოხვდა*
*1984 — *ვერ მოხვდა*
*1988 — *ვერ მოხვდა*
*1992 — *ვერ მოხვდა*
*1996 — *ვერ მოხვდა*
*2000 — *ვერ მოხვდა*
*2004 — *ვერ მოხვდა*
*2008 — *ვერ მოხვდა*
*2012 — *ვერ მოხვდა*
*2016 — *ვერ მოხვდა*

## რესურსები ინტერნეტში
* HistoFINA (Volume VIII)

კატეგორია:ბელგიის ეროვნული სპორტული ნაკრებები
ლაგოდეხის ქუჩა

**ლაგოდეხის ქუჩა**   — ქუჩა ისნის რაიონში (ავლაბარი). ნიკიფორე ირბახის ქუჩიდან ისააკ ალიხანიანის ქუჩამდე. წარმოიქმნა XIX საუკუნეში. ადრე ერქვა ლაიბ-გვარდიის ჰუსართა პოლკის როტმისტრის მიხეილ დიმიტრის ძე მასლოვის სახელი. დატანილია თბილისის 1876 წლის გეგმაზე. თბილისის გამგეობის მიერ 1903 წელს შედგენილ ქუჩების სიაში შეტანილია როგორც ლაგოდეხის ქუჩა. აქვს I შესახვევი.

## ლიტერატურა
კატეგორია:ისნის რაიონის ქუჩები
ნაგომრის ქუჩა

**ნაგომრის ქუჩა**  — ქუჩა  ნაძალადევის რაიონში (ღრმაღელე). ბოგვის ქუჩიდან მუხრანის ქუჩამდე. წარმოიქმნა XX საუკუნეში. ადრე საპროექტოს II ქუჩა ერქვა. 60-იან წლებში ნაგომრის ქუჩა ეწოდა.

## ლიტერატურა
კატეგორია:ნაძალადევის რაიონის ქუჩები
დიგოვდარა

**დიგოვდარა** () — სოფელი აზერბაიჯანში, ლენქორანის რეგიონის ლერიქის რაიონში. მოსახლეობის რაოდენობა — 78 კაცი.

## სქოლიო
კატეგორია:ლერიქის რაიონის სოფლები